EkBass/fiwiki-20250220-pages-articles huggingface dataset:
Kargu

Kargu () on Turkin valtion omistaman puolustusalan yhtiö STM kehittämä dronen, joka esiteltiin vuonna 2017. Se pystyy löytämään maalinsa ja ohjautumaan siihen itsenäisesti. Laitetta ohjaa syväoppiva algoritmi ja sen sensoreissa on kasvojentunnistusjärjestelmä. Turkin erikoisjoukot ovat käyttäneet ihmisen kauko-ohjaamia Kargu-droneja hyökkäyksessään Syyriaan lokakuussa 2019. Turkin ensimmäinen vakinainen Kargu-yksikkö on toimintavalmis vuoden 2020 alkupuolella. Yksikössä on 30 Kargu-nelikopteria, ja laitteita voidaan käyttää niin sanottuna parviaseena: aseistettujen lentolaitteiden joukkona. Itsenäisesti toimiva Kargu-kopteri paikantaa kohteen itse tai yhdessä parven muiden dronien kanssa, ohjautuu kohteeseen ja laukaisee kuljettamansa taistelukärjen. Droneen voidaan ladata eri tyyppisiä räjähdyspanoksia tai ammuksia, maalista ja tehtävästä riippuen. Hyökkäysparvessa dronet ovat jatkuvassa yhteydessä toisiinsa. Jos yksi aseistettu drone tuhoutuu tai menee epäkuntoon, toinen voi ottaa sen tehtävät. Yhdessä toimien droneparvi voi kyetä tuhoamaan jopa sota-aluksia, tukikohtia ja ilmapuolustusjärjestelmiä. Niiden kantama on 15 kilometriä, ja ne voivat pysytellä ilmassa 30 minuuttia räjähtein ladattuina. == Lähteet == Luokka:Miehittämättömät ilma-alukset
Dušan

Dušan on slaavilainen etunimi, muun muassa seuraavilla henkilöillä: * Dušan Bajević, bosniahertzegovinalainen entinen jalkapalloilija * Dušan Basta, serbialainen jalkapalloilija * Dušan Borković, serbialainen kilpa-autoilija * Dušan Fitzel, tšekkiläinen jalkapallovalmentaja ja keskikenttäpelaaja * Dušan Ivković, serbialainen koripallovalmentaja * Dušan Kožíšek, tšekkiläinen maastohiihtäjä, sprinttihiihtäjänä * Dušan Kuciak, slovakialainen jalkapalloilija * Dušan Lajović, serbialainen tennispelaaja * Dušan Makavejev, myös: Sam Rotterdam, serbialainen elokuvaohjaaja ja käsikirjoittaja * Dušan Moravčík, tšekkiläinen yleisurheilija * Dušan Pašek, jääkiekkoilija, maailmanmestari ja olympiamitalisti * Dušan Perniš, slovakialainen jalkapalloilija * Dušan Petković, serbialainen jalkapalloilija * Dušan Popov, jugoslavialainen kaksoisagentti toisen maailmansodan aikana * Dušan Sidor, slovakialainen jääkiekkomaalivahti * Dušan Tadić, serbialainen jalkapalloilija * Dušan Uhrin, tšekkiläinen jalkapallovalmentaja ja -pelaaja * Dušan Vlahović, serbialainen jalkapalloilija * Dušan Vukotić, kroatialainen animaattori sekä elokuvaohjaaja ja -käsikirjoittaja ==Katso myös== * Stefan Dušan eli Stefan Uroš IV Dušan, Serbian kuningas 1331–1346 ja Serbian tsaari 1346–1355 Luokka:Etunimet
Kisses of Fire

Kisses of Fire on ruotsalaisen Abba-yhtyeen musiikkikappale vuodelta 1979. Sen sävelsivät ja sanoittivat Benny Andersson ja Björn Ulvaeus. Päälaulajana on Anni-Frid Lyngstad. Kappale julkaistiin yhtyeen kuudennen studioalbumin Voulez-Vous päätösraitana ja singlen ”Does Your Mother Know” b-puolena. ”Kisses of Fire” -kappaleen levyttäminen aloitettiin Tukholmassa 7. helmikuuta 1979 työnimenään ”Tidernas blåsning”. Se oli kirjoitettu Bahamalla. Kirjassa Abba – Uncensored on the Record mainitaan, että ”Kisses of Fire” on tyypillisempi Abba-teos kuin ”Does Your Mother Know”. Aikalaiskriitikot pitivät kappaleen sanoitusta intohimoisen seksin kuvailussaan rohkeana, etenkin kun suuri osa Abban yleisöstä oli esiteini-ikäisiä. Panos Mouzourakis esittää kappaleen musikaalissa Mamma Mia: Here We Go Again!. == Lähteet == Luokka:Abban kappaleet Luokka:Vuoden 1979 kappaleet
Reisivaltimo

Reisivaltimo (a.femoralis) on ihmisellä alaraajan suurin valtimo, joka kuljettaa verta kehon alaosaan. Sen lähde on suoliluuvaltimo. Reisivaltimo haarautuu viideksi muuksi verisuoneksi ja jatkuu itse eteenpäin polvitaivevaltimona. == Kliininen merkitys == Reisivaltimon kautta voidaan viedä katetri, jonka päässä olevan pienen laajennettavan pallon avulla tehdään sepelvaltimon pallolaajennuksia. == Lähteet == Luokka:Anatomia
Lovers (Live a Little Longer)

Lovers (Live a Little Longer) on ruotsalaisen Abba-yhtyeen musiikkikappale vuodelta 1979. Sen sävelsivät ja sanoittivat Benny Andersson ja Björn Ulvaeus. Päävokalistina on Anni-Frid Lyngstad. Kappale julkaistiin yhtyeen kuudennella studioalbumilla Voulez-Vous. Sen aiheena on tutkimus, jonka mukaan rakkaus lisää elinikää, aikakauslehdessä tutkimus oli otsikoitu "Lovers Live Longer". "Loversin" levyttäminen aloitettiin kesäkuussa 1978 työnimenään "Horn Per". Kirjassa Abba - Uncensored on the Record laulua kuvaillaan hieman ylivirittyneeksi, mutta seksikkääksi, ja siinä on myös teatraalisia elementtejä. "Loversin" intro kestää 23 sekuntia. Intro on samantyyppinen kuin kappaleessa "As Good as New", mutta jazzahtavampi. "Loversista" on tehty muutama cover, kuten hollanninkielinen "Weet wel wat je doet". == Lähteet == Luokka:Abban kappaleet Luokka:Vuoden 1979 kappaleet
One Man, One Woman

One Man, One Woman on ruotsalaisen Abba-yhtyeen musiikkikappale vuodelta 1977. Sen kirjoittivat Benny Andersson ja Björn Ulvaeus. Päävokalistina on Anni-Frid Lyngstad. Kappale julkaistiin Abban viidennellä studioalbumilla The Album. "One Man, One Woman" -kappaleen levyttäminen aloitettiin heinäkuussa 1977 työnimellä "Sjömansvisa". Kappale on balladi, joka kertoo vaikeaan tilanteeseen ajautuneesta parisuhteesta, joka on kuitenkin korjattavissa. "One Man, One Woman" on versioitu varsin usein. Siitä on tehty muun muassa ranskankielinen versio "Un homme, une femme" (1978) ja hollanninkielinen "Een man" (1985). == Lähteet == Luokka:Abban kappaleet Luokka:Vuoden 1977 kappaleet
The Human Comedy

The Human Comedy on Clarence Brownin ohjaama yhdysvaltalainen fiktioelokuva vuodelta 1943. Se perustuu William Saroyanin samannimiseen novelliin. Elokuvan pääosissa näyttelevät Mickey Rooney ja Frank Morgan. Elokuva menestyi hyvin. Se sai parhaan tarinan Oscar-palkinnon. Elokuva oli myös ehdolla parhaan elokuvan, parhaan ohjaajan, parhaan kuvauksen ja parhaan miespääosan kategorioissa. == Lähteet == Luokka:Vuoden 1943 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset mustavalkoelokuvat
Sigeric I (Essexin kuningas)

Sigeric oli Essexin kuningas vuosina 758–798. Hän luopui kruunusta vuonna 798 poikansa Sigeredin hyväksi. Anglosaksien kronikan mukaan Sigeric lähti vuonna 798 kruunusta luopumisen jälkeen pyhiinvaellusmatkalle Roomaan. == Lähteet == Luokka:Englannin anglosaksikuninkaat
Sydän rakastaa (kappale)

Sydän rakastaa on suomenkielinen versio argentiinalaisen Ricardo Ceratton balladista "Amor con amor se paga". Sen sanoitti Chrisse Johansson ja tulkitsi Anita Hirvonen. Kappale julkaistiin Anita Hirvosen studioalbumilla Sydän rakastaa (1977) ja seitsentuumaisen vinyylisinglen "Villitsee mun" b-puolena. "Sydän rakastaa" on kasvanut yhdeksi Anita Hirvosen suurista menestyskappaleista, ja se on sisällytetty useimmille Hirvosen kokoelma- albumeille. "Sydän rakastaa" -kappaleen kertoja haikailee rakkauden perään, ja toivoo että saisi vastakaikua rakkaudelleen silloin, kun on sen vihdoin löytänyt. "Sydän rakastaa" -kappaleen ovat levyttäneet Anita Hirvosen ohella muun muassa José Kuusisto ja Arja Havakka. == Lähteet == == Aiheesta muualla == *Chordu : Chords for Anita Hirvonen: Sydän rakastaa Luokka:Anita Hirvosen kappaleet Luokka:Chrisse Johanssonin sanoittamat kappaleet Luokka:Suomalaiset käännöskappaleet Luokka:Vuoden 1977 kappaleet
Ans kattoo ny (kappale)

Ans kattoo ny on suomalainen iskelmä vuodelta 1983. Sen sävelsi Antti Hyvärinen ja sanoitti Chrisse Johansson. Kappaleen tulkitsi Anita Hirvonen ja se on yksi hänen suuria menestyksiään ja samannimisen albumin avausraita. Kappale julkaistiin myös seitsentuumaisena vinyylisinglenä b-puolenaan "Joskus kosket sydäntäin". Albumin myynti ylitti kultalevyyn oikeuttavan määrän. "Ans kattoo ny" edustaa Anita Hirvosen tuotannon kaupallista huippuaikaa, hänen kolme perättäistä studioalbumiaan ylitti kultalevyrajan vuosina 1981–1983. Kappaleen rakenne eroaa iskelmän peruskaavasta siten, että siinä lauletaan kertosäe - säkeistö -kertosäe - säkeistö, kun tyypillisesti säkeistö lauletaan ennen kertosäettä. Iskelmämusiikille lajityypillisesti "Ans kattoo ny" kertoo parisuhteesta. Tässä tapauksessa laulun kertoja on juuri tavannut kiinnostavan ihmisen, ja epäröi, kannattaako suhteeseen ryhtyä. Sanoituksesta ilmenee, että kertoja tietää ihastuksestaan hieman, mutta ei omasta mielestään tarpeeksi. B-puolen "Joskus kosket sydäntäin" taasen kertoo parisuhteen jälkeisestä tilasta. Kertoja haikailee entisen rakkautensa perään, mutta on jo päässyt suhteen päättymisen aiheuttaman tuskan yli. == Lähteet == == Aiheesta muualla == *Chordu.com : Chords for Anita Hirvonen - Deva kukku de / Ans kattoo nyt Luokka:Anita Hirvosen kappaleet Luokka:Suomalaiset iskelmät Luokka:Chrisse Johanssonin sanoittamat kappaleet Luokka:Vuoden 1983 kappaleet
Chitral (kaupunki)

Chitral on kaupunki Pakistanin Khyber Pakhtunkhwan provinssin pohjoisosassa. Aikanaan se oli itsenäisen Chitralin ruhtinaskunnan pääkaupunki. Sen asukasluku oli vuoden 2017 väestönlaskennassa 49 794\. ==Maantiede== thumb|vasen|Kunarjoki Chitralissa. Chitral sijaitsee Pakistanin Khyber Pakhtunkhwan provinssin pohjoisosassa Chitralin piirikunnassa. Kaupungi on Kunar- eli Chitraljoen varrella noin 3 kilometriä leveässä laaksossa. Korkeus merenpinnasta on noin 1 490 metriä. Lähialueella sijaitsee metsiä, ja muita laaksoja, sekä korkeita vuorenhuippuja. Tirich Mir kohoaa 7 690 metrin korkeuteen. ==Historia== Chitralin varhaisesta historiasta tiedetään hyvin vähän. Sen historiallinen nimi oli Chitrar tai Kaškar. Paikalliset käyttävät edelleen muotoa Chitrar. Alue on mahdollisesti kuulunut Kiinaan ensimmäisellä vuosisadalla eaa. Kiinalaisissa lähteissä paiakasta käytetään nimeä Chitar, joka viittaa vihreään puutarhaan. Babur mainitsee samaa tarkoittavan nimen Chat teoksesssaan Baborname, ilmeisesti viitaten kaupungin ympäristön puutarhoihin. Myöhemmin 900-luvulla jaa. alue oli arkeologisten löytöjen perusteella Kabulin halltisijan alainen ja paikalliset olivat buddhalaisia. Islam alkoi levitä 1000-luvulla. Baburin pojanpojaksi kansanperinteessä väitetty Baba Ajjub perusti Chitralin ruhtinaskunnan myöhemmän hallitsevan dynastian, joka nousi alueen valtaistuimelle 1500-luvulla. Hallitsijat käyttivät arvonimeä mehtar. Chitral kävi lukuisia sotia muita alueen valtioita vastaan. Hallitsevaa dynastiaa vaivasivat myös sisäiset kiistat. Lopulkta britit sekaantuivat alueen asioihin ja asettivat Chitraliin varuskunnan. Varuskunta ja chitralilaiset voittivat Jandolin hallitsija Umra Khanin kaupunkia 3. maaliskuuta – 19. huhtikuuta 1895 piirittäneet joukot. 1900-luvun alkupuolella mehtar Shudža al-Mulk nykyaikaisti Chitralia tuoden esimerkiksi sähköverkon ja autot alueelle. Hän rakennutti myös kaupungin Perjantaismoskeijan eli Jami Masjidin. Chitral liittyi Pakistaniin Intian jaon yhteydessä. Chitral, Dir ja Swat liitettiin hallinnollisesti suoraan osaksi Länsi-Pakistania heinäkuussa 1969, mikä päätti ruhtinaskunnan tarinan. ==Väestö== Chitralin asukasluku oli Pakistanin vuoden 2017 väestönlaskennan mukaan 49 794. Vuonna 1998 vastaava lukema oli 29 900\. Yleisin paikallinen kieli on khowari. Kaupungissa on merkittävä ismaililainen väestönosa. ==Kulttuuri== Chitralilaiset ovat olleet tunnettuja hyvinä ratsastajina. Poolo on suosittu urheilulaji. ==Lähteet== Luokka:Pakistanin kaupungit Luokka:Khyber Pakhtunkhwa
Punalyijykukka

Punalyijykukka eli mönjäkukka (Plumbago indica) on lyijykukkakasvien (Plumbaginaceae) heimoon, lyijykukkien (Plumbago) sukuun kuuluva kasvilaji. Se on monivuotinen ja ainavihanta ruoho tai pieni pensas, joka voi kasvaa korkeimmillaan noin puolitoista metriä korkeaksi. Varret haarovat tyviltään ja haarat ovat joskus juurehtivia. Punalyijykukkaa tavataan usein ihmisen muokkaamilta kasvupaikoilta sekä paikallisesti viljelyjäänteenä, mutta myös tiikkimetsissä merenpinnan tasosta aina 1000 metrin korkeuteen asti. Punalyijykukkaa kasvaa luontaisena itäisessä Aasiassa Kiinan eteläosissa, Laosissa, Kambodžassa, Vietnamissa, Thaimaassa, Indonesiassa ja Filippiineillä. Punalyijykukkaa on kasvatettu usein takapihoilla omaan käyttöön lääkekasvina sekä koristekasvina. Lääkekasvina lajia on kasvatettu Intiassa ja koristekasvina laajemmin eri puolilla tropiikkia. Lääkekasvina kasvia käytetään pääasiassa ulkoisesti iho-ongelmiin, mutta myös sisäisesti erilaisiin muihin vaivoihin. Juurten uskotaan olevan kasvin vaikuttavin osa. Pääasiassa kasvin vaikuttavana aineena toimii naftokinoneihin kuuluva plumbagiini. Sen lisäksi kasvista on myös eristetty muita vaikuttavia yhdistetä, kuten 6-hydroksyplumbagiinia, plumbaginolia, leukodelfinidiinia sekä erilaisia steroideja, esimerkiksi β-sitosterolia, stigmasterolia ja kampesterolia. == Lähteet == * Useful Tropical Plants: Plumbago indica == Aiheesta muualla == * Kassu – Kasvien suomenkieliset nimet: Punalyijykukka eli mönjäkukka (Plumbago indica) * iNaturalist: Plumbago indica * JSTOR Global Plants: Plumbago indica * UniProt: Taxonomy – Plumbago indica * Integrated Taxonomic Information System (ITIS): Plumbago indica * Global Biodiversity Information Facility (GBIF): Plumbago indica * Flora of China: Plumbago indica Luokka:Lyijykukat Luokka:Lääkekasvit
Makati Medical Center

Makati Medical Center, joka käyttää nimestään myös lyhennettyä muotoa Makati Med ja lyhennettä MMC, on vuonna 1969 perustettu Makatissa, Filippiinien pääkaupunkiseudulla sijaitseva korkeatasoinen erityissairaanhoidollisia palveluita tarjoava sairaala, jossa on yli 600 vuodepaikkaa. Sairaalassa on ollut hoidettavina muiden muassa useita maan presidenttejä. ==Lähteet== Luokka:Filippiinien sairaalat
Ford Zephyr

pienoiskuva|Ford Zephyr Mark II kuvattuna vuonna 2009 Birkenheadissä, Merseysidessa, Englannissa. Ford Zephyr oli Fordin brittiläinen automalli, jonka valmistus on lopetettu. == Ford Zephyr Mark IV == Täysin uudistunut Ford Zephyr Mark IV tuli Suomen markkinoille 1966. Moottori oli 3-litrainen, 6-sylinterinen ja teholtaan 144 hevosvoimaa (SAE). Kaikissa pyörissä oli levyjarrut, mikä yhdessä heiluritaka-akseliston kanssa merkitsi poikkeamista Englannin Fordin aiemmasta linjasta. Mallissa oli säädettävä ohjauspyörä. Hintaluokka oli 20 000 markkaa. == Lähteet == Zephyr Luokka:E-segmentin autot Luokka:1950-luvun autot Luokka:1960-luvun autot Luokka:1970-luvun autot
Liebig-jäähdytin

Liebig-jäähdyttimet ovat yleisiä laboratoriojäähdyttymiä. Lasiset Liebig- jäähdyttimet muodostuvat kahdesta sisäkkäisestä putkesta, joista ulommassa virtaa jäähdytysvettä tai muuta nestettä, sisemmässä jäähdytettävää kaasua. Liebig-jäähdytin on yleinen komponentti esimerkiksi tislauslaitteistoissa. Ne ovat suhteellisen yksinkertaisesta rakenteestaan huolimatta varsin tehokkaita jäähdyttimiä. Tehokkuutta voidaan edelleen parantaa kasvattamalla putkien kontaktipinta-alaa, esimerkiksi valmistamalla sisempi putki suoran sijasta kierteeksi. Liebig-jäähdyttimet on nimetty baltiansaksalaisen kemisti Liebigin mukaan, vaikka Liebig ei varsinaisesti keksinytkään kojetta. == Lähteet == Luokka:Laboratoriotarvikkeet
Carolinanlumikellopuu

Carolinanlumikellopuu eli karolinanvitikellopuu, karolinanlumikellopuu, lumikellopuu (Halesia carolina) on lumikellopuihin eli vitikellopuihin kuuluva pohjoisamerikkalainen puulaji, jolla on valkeat kellomaiset kukat. Se kasvaa Yhdysvaltojen kaakkoisosassa Mississippin, Etelä-Carolinan ja Floridan välillä sekä New Yorkissa.United States Department of Agriculture (USDA) Plants Database: Halesia carolina L. – Carolina silverbell. Viitattu 31.7.2022. Lähilaji vuorivitikellopuu eli vuorilumikellopuu (Halesia monticola) luokitellaan joskus samaan lajiin. == Lähteet == == Aiheesta muualla == * Suomen Lajitietokeskus: Carolinanlumikellopuu – Halesia carolina * Kassu – Kasvien suomenkieliset nimet: Karolinanvitikellopuu eli karolinanlumikellopuu (Halesia carolina) * iNaturalist: Halesia carolina * ITIS: Halesia carolina * UniProt: Taxonomy - Halesia carolina * Flora of North America: Halesia carolina * Global Biodiversity Information Facility (GBIF): Halesia carolina Luokka:Storaksikasvit
Swæfbert

Swæfbert (myös Swæfberht tai Swaefbert) oli Essexin kuningas noin vuosina 715–738. Hän oli luultavasti Saelredin kanssahallitsija. Saelred lienee nimittänyt Swaefbertin Essexin osa-aluen Middlesexin kuninkaaksi noin vuonna 715. == Lähteet == Luokka:Englannin anglosaksikuninkaat
Swithred

Swithred tai Swithed oli Essexin kuningas 746–758. Kronikoitsija William Malmesburylainen kutsuu häntä nimellä Swithed ja kertoo hänen nousseen kuninkaaksi Saelredin jälkeen. William Malmesburylaisen mukaan Wessexin kuningas Egbert karkotti Swithredin vuonna 824, mutta tämä lienee erehdys, sillä Swithred tuskin hallitsi niin pitkään. Egbert oli sitä paitsi jo alistanut Essexin valtaansa vuonna 823 ja karkottanut Essexin kuninkaan. == Lähteet == Luokka:Englannin anglosaksikuninkaat
Henri Coudreau

Henri Anatole Coudreau (6. toukokuuta 1859 Sonnac, Charente-Maritime – 10. marraskuuta 1899 Parán osavaltio, Brasilia) oli ranskalainen tutkimusmatkailija. Henri Coudreau syntyi maanviljelijäperheeseen. Hän kävi Clunyn normaalikoulun ja työskenteli historian ja maantieteen opettajana Reimsissä ja Clermont-Ferrandissa. Vuonna 1881 hän lähti opettajaksi Cayenneen Ranskan Guayanaan. Coudreau työskenteli vapaa-aikanaan ja myöhemmin virallisesti kartoittajana tehden retkiä Guayanan sademetsiin. Hän piirsi karttoja, otti valokuvia ja teki kasvitieteellisiä, kansatieteellisiä ja kielitieteellisiä havaintoja. Liikkuessaan Jules Crevaux’n jalanjäljissä Coudreau teki myös virheitä ja oli mukana luomassa myyttiä Guayanaa ja Brasiliaa erottavista Tumuc-Humacvuorista. Coudreaun ensimmäinen retki suuntautui vuonna 1883 Ranskan ja Brasilian kiistanalaiselle alueelle, joka tuli pian tunnetuksi Counanin tasavaltana. Vuonna 1889 hän siirtyi Brasilian valtion palvelukseen ja teki sen jälkeen tutkimusmatkoja Amazonin sivujoille. Liikkuessaan intiaanien parissa Coudreau tutustui heidän tapohinsa ja esitti teoksissaan utopistisia näkemyksiä niiden yhdistämisestä länsimaiseen sivistykseen. Coudreau kuoli malariaan ollessaan vaimonsa Octavien kanssa Trombetasjoella. Octavie Coudreau teki sen jälkeen vielä useita retkiä Brasilian palveluksessa. ==Lähteet== Luokka:Ranskalaiset tutkimusmatkailijat Luokka:Vuonna 1859 syntyneet Luokka:Vuonna 1899 kuolleet
Saint Bonnet-Laval

Saint Bonnet-Laval (oksitaaniksi: Sent Bonet e La Val) on kunta Ranskan eteläosassa Lozèren departementissa Oksitanian alueella. Se sijaitsee Allierjoen ja sen sivujoen Chapeauroux’n varrella, noin 54 kilometriä Menden kaupungista koilliseen. Kunta muodostettiin 1. tammikuuta 2017. Tuolloin kaksi kuntaa Laval-Atger ja Saint-Bonnet-de-Montauroux yhdistyivät. Laval-Atgerin kylässä oleva romaaninen Saint-Privatin kirkko on rakennettu 1100-luvulla. Kirkko on pysynyt lähes muuttumattomana läpi vuosisatojen. Kirkko nimettiin historialliseksi muistomerkiksi vuonna 1939. Saint-Bonnet-de-Montauroux’n kylässä oleva Château de Condres on 1400-luvulla rakennettu linnoitettu talo. Linnaan on tehty kaksi suurempaa muutostyötä, ensimmäinen 1600-luvulla ja toinen 1700-luvulla. Linna nimettiin historialliseksi muistomerkiksi vuonna 2011. 1800-luvulla rakennettiin rautatie joka yhdisti Pariisin ja Marseillen. Saint Bonnet-Lavalin kohdalla rata kulkee Allierjoen oikealla rannalla viaduktia pitkin. Chapeauroux’n viaduktissa on kaikkiaan 28 holvia. ==Lähteet== ==Aiheesta muualla== Luokka:Lozèren kunnat
F8

F8, F-8 tai F.VIII voi tarkoittaa seuraavia: * F8, Five Finger Death Punchin albumi * F8 näppäimistössä * Fairchild F8 mikroprosessori * Facebook F8, Facebookin vuosittainen konferenssi * Grumman F8F Bearcat, lentokone * Vought F-8 Crusader, lentokone * Fokker F.VIII, lentokone
Reform Act

Reform Act voi tarkoittaa muun muassa seuraavia brittiläisiä lakeja, jotka laajensivat äänioikeutta ja muuttivat parlamentin paikkajakoa: *Reform Act (1832), uudisti alahuoneen paikkajaon ja laajensi äänioikeutta *Reform Act (1867), laajensi äänioikeutta *Reform Act (1884), laajensi äänioikeutta *Reform Act (1918), laajensi äänioikeuden käytännössä kaikkiin miehiin ja osaan naisista *Reform Act (1928), antoi naisille äänioikeuden samoilla ehdoilla kuin miehille
Peter Wright

Peter Wright (s. 10. maaliskuuta 1970 Livingston, Skotlanti) on skotlantilainen dartsinpelaaja. Wright on lajin kaksinkertainen maailmanmestari (2020, 2022). Wrightin lempinimi on ”Snakebite”. == Ura == Wright teki läpimurtonsa maailman huipulle vuoden 2014 World Championship -kisoissa, jossa hän pääsi finaaliin Michael van Gerweniä vastaan nousten maailmanrankingin sijalta 16 sijalle 7. Samana vuonna hänet palkittiin PDC:n vuoden kehittyneimmän pelaajan sekä PDPA:n pelaajien äänestämällä vuoden pelaajan palkinnoilla. Ensimmäisen major-kisan voittonsa Wright sai vuoden 2017 UK Open -kisassa voittamalla finaalissa Gerwyn Pricen. Seuraavat major- mestaruustittelit tulivat vuonna 2020 World Darts Championship-, The Masters-, sekä European Championship -voitoilla, vuonna 2021 World Matchplay- sekä Players Championship Finals -voitoilla, sekä vuonna 2022 World Darts Championship -voitolla. Maaliskuussa 2022 Wright nousi ensimmäistä kertaa maailmanranking-listan ykköseksi. == Tyyli == Wright on tunnettu kampaajavaimonsa laittamista erivärisistä irokeesikampauksista ja päänahkamaalauksista sekä värikkäästä kisavaatetuksesta. == Lähteet == Luokka:Brittiläiset dartsinpelaajat Luokka:Vuonna 1970 syntyneet Luokka:Elävät henkilöt
Grandrieu (Lozère)

Grandrieu (oksitaaniksi: Grandriu) on kunta Ranskan eteläosassa Lozèren departementissa Oksitanian alueella. Se sijaitsee Grandrieu-joen varrella, noin 43 kilometriä Menden kaupungista koilliseen. Saint-Martinin kirkko on peräisin 1100- ja 1200-luvuilta. Sen jälkeen kirkkoon on rakennettu vain sivukappelit 1300-luvulla. Kirkko on ollut historiallinen muistomerkki vuodesta 1930 lähtien. ==Lähteet== ==Aiheesta muualla== Luokka:Lozèren kunnat
Grandrieu

Grandrieu voi tarkoittaa seuraavia: == Maantiede == * Grandrieu, kunta Ranskassa Lozèren departementissa * Grandrieu, joki Ranskassa Lozèren departementissa * Grandrieu, entinen kunta Belgiassa, nykyisin osa Sivry- Rancen kuntaa Hainaut’n provinssissa
Maire-myrsky

Maire-myrsky oli 1. elokuuta 1961 laajalla alueella Suomessa tapahtunut ukkosmyrsky. Pahimmat tuhoalueet olivat Lappeenranta–Vaasa-linjan eteläpuolella. Myrskyrintama ulottui Itä- ja Pohjois-Suomeen saakka. Neljä ihmistä kuoli salamaniskuun. Myrsky saapui Viron suunnalta. == Lähteet == Luokka:Myrskyt ja rajuilmat Suomessa Luokka:1961
Dean McAmmond

Dean McAmmond (s. 15. kesäkuuta 1973 Alberta) on kanadalainen jääkiekkoilija. NHL-joukkue Chicago Blackhawks varasi hänet ensimmäisellä kierroksella 22. varausvuorolla vuoden 1991 varaustilaisuudessa. Blackhawksin lisäksi McAmmond edusti NHL-urallaan Edmonton Oilersia, Philadelphia Flyersia, Calgary Flamesia, Colorado Avalanchea, St. Louis Bluesia, Ottawa Senatorsia, New York Islandersia ja New Jersey Devilsia vuosina 1991-2010. Hän oli pelipaikaltaan vasen laitahyökkääjä ja hänen kätisyytensä oli vasen. McAmmond pelasi 996 NHL:n runkosarjan ottelua. Näissä otteluissa hän teki 186 maalia ja 262 syöttöä eli 448 tehopistettä. McAmmond pelasi 46 NHL:n pudotuspelien ottelua. Näissä ottelua hän teki kuusi maalia ja seitsemän syöttöä eli 13 tehopistettä. McAmmond kuului Kanadan joukkueeseen Pietarin MM-kilpailuissa 2000. Hän pelasi turnauksessa kahdeksan ottelua ilman tehopisteitä. == Lähteet == Luokka:Kanadalaiset jääkiekkoilijat Luokka:Chicago Blackhawksin varaamat pelaajat Luokka:Vuonna 1973 syntyneet Luokka:Elävät henkilöt
Bjørn Westh

Bjørn Rømer Westh (s. 2. helmikuuta 1944 Overlade) on tanskalainen sosiaalidemokraattinen poliitikko. Hän on istunut kansankäräjillä vuosina 1977–1998 ja toiminut Tanskan maatalousministerinä 1981–1982, maatalous- ja kalastusministerinä 1993–1994, oikeusministerinä 1994–1996 sekä liikenneministerinä 1996–1998. ==Lähteet== ==Aiheesta muualla== * Bjørn Westh Tanskan kansankäräjien verkkosivuilla Luokka:Tanskan oikeusministerit Luokka:Tanskan kalastusministerit Luokka:Tanskan liikenneministerit Luokka:Maatalousministerit Luokka:Vuonna 1944 syntyneet Luokka:Elävät henkilöt
Châteauneuf-de-Randon

Châteauneuf-de-Randon (oksitaaniksi: Chastèlnòu de Randon) on kunta Ranskan eteläosassa Lozèren departementissa Oksitanian alueella. Se sijaitsee Chapeaurouxjoen varrella, noin 29 kilometriä Menden kaupungista koilliseen. Satavuotisen sodan aikana Châteauneuf-de-Randonin kaupunki ja sen 1000-luvulla rakennettu linna olivat joutuneet englantilaisten haltuun. Ranskan kuningas Kaarle V lähetti konnetaabeli Bertrand du Guesclinin vapauttamaan englantilaisten valloittamia alueita. Hän valloitti useita kaupunkeja, mutta ei Châteauneuf-de-Randonia. Hän aloitti piirityksen kesäkuussa 1380, mutta kuoli piirittäessään linna 13. heinäkuuta 1380. Nykyään vanhasta linnasta on jäljellä vain tornin rauniot, nimeltään "Tour Des Anglais". Vuonna 1820 kuntalaiset halusivat muistaa Bertrand du Guesclinia siitä mitä hän oli kunnan eteen tehnyt, ja he pystyttivät kenotafin hänen muistolleen. Tiedosto:Mort de Bertrand Du Guesclin.jpg| Châteauneuf-de-Randonin piiritys ja Du Guesclinin kuolema. Tiedosto:France Lozère Châteauneuf-de-Randon La Tour des Anglais 3.jpg|Tour Des Anglais Tiedosto:France Lozère Châteauneuf-de-Randon Cénotaphe 1.jpg|Du Guesclinin kenotafi Tiedosto:France Lozère Châteauneuf-de-Randon Statue de Du Guesclin.jpg|Du Guesclinin patsas ==Lähteet== ==Aiheesta muualla== Luokka:Lozèren kunnat
Micke Nyström

Micke Nyström (Mikael Nyström, s. 1. tammikuuta 1975) on suomalainen elokuvaäänittäjä ja äänisuunnittelija. Nyström on on opiskellut äänisuunnittelua Taideteollisen korkeakoulun elokuva- ja lavastustaiteen laitoksella vuodesta 1998. Nyström on ollut yli kahdenkymmenen pitkän elokuvan äänittäjä tai äänisuunnittelija. Nyström on ollut parhaan äänisuunnittelun Jussi-palkintoehdokkaana seitsemän kertaa ja voittanut palkinnon elokuvista He ovat paenneet (2015) ja Koirat eivät käytä housuja (2020). == Valikoitu filmografia == * Muukalainen, 2009 * Hyvä poika, 2011 * Sanansaattaja (A Gesar Bard's Tale), 2012 * Must Have Been Love, 2012 * Silmäterä, 2013 * He ovat paenneet, 2014 * Joka toinen pari, 2016 * Kanelia kainaloon, Tatu ja Patu!, 2016 * Tom of Finland, 2017 * Miami, 2017 * Saattokeikka, 2017 * Heinähattu, Vilttitossu ja Rubensin veljekset, 2017 * Kääntöpiste, 2018 * Veljeni vartija, 2018 * Koirat eivät käytä housuja, 2019 * Marian paratiisi, 2019 * Aurora, 2019 * Tove, 2020 * Livet efter döden, 2020 * Den svagelgula himlen, 2021 * Kikka!, 2022 * Eläinoikeusjuttu, 2022 * Armotonta menoa - hoivatyön lauluja, 2022 == Lähteet == Luokka:Suomalaiset äänisuunnittelijat Luokka:Suomalaiset elokuvaäänittäjät Luokka:Jussi-palkinnon saajat Luokka:Vuonna 1975 syntyneet Luokka:Elävät henkilöt
Rotkovititerttu

Rotkovititerttu eli leukotti (Leucothoë fontanesiana) on vititerttuihin eli leukotteihin kuuluva pohjoisamerikkalainen pensaslaji. Se on ikivihreä, melko matala pensas, joka kasvaa 1–1,5 metriä korkeaksi. Valkeat kukat kasvavat tertuissa, ne ovat pienet ja kellomaiset, muistuttavat lähisukuisia kasveja salalien ja vaiveroiden suvuissa. Rotkovititerttu kasvaa Yhdysvaltojen kaakkois- ja itäosassa Alabamasta New Yorkiin. Lajia käytetään myös koristekasvina. Se viihtyy varjoisessa kasvupaikassa ja happamassa maassa.United States Department of Agriculture (USDA) Plants Database: Leucothoe fontanesiana (Steud.) Sleumer – highland doghobble. Viitattu 31.7.2022.Royal Horticultural Society (RHS): Leucothoe fontanesiana – dog hobble. == Lähteet == == Aiheesta muualla == * Suomen Lajitietokeskus: Rotkovititerttu – Leucothoe fontanesiana Luokka:Kanervakasvit
Aulus Plautius

Aulus Plautius oli antiikin roomalainen sotapäällikkö ja poliitikko, joka johti vuonna 43 alkanutta Britannian roomalaisvalloitusta ja toimi Britannian ensimmäisenä roomalaisena kuvernöörinä vuosina 43–47. Plautius lienee syntynyt aikaisintaan vuoden 10 eaa. aikoihin. Hänen sukunsa asui Trebula Suffenasin kaupungissa lähellä Tiburia (nyk. Tivoli). Hänen isänsä Aulus Plautius toimi konsulina vuonna 1 eaa., hänen lankonsa Publius Petronius vuonna 19 ja hänen veljensä Quintus Plautius vuonna 36. Plautius itse oli konsulina vuonna 29. Tämän ohella hänen vaiheistaan ennen Britannian valloitusta ei tiedetä muuta kuin että hän osallistui 20-luvulla orjakapinan kukistamiseen Apuliassa ja että hän toimi vuonna 41 keisariksi tulleen Claudiuksen valtakauden alussa Pannonian kuvernöörinä. Plautiuksen suvulla oli pitkään ollut läheiset yhteydet Claudiusten sukuun, ja hän oli Claudiuksen ensimmäisen vaimon Plautia Urgulanillan serkku.A. R. Birley: Plautius, Aulus Oxford Dictionary of National Biography (2004). Viitattu 31.7.2022. Määrätessään vuonna 43 hyökkäyksen Britanniaan Claudius valitsi Plautiuksen komentamaan operaatiota. Plautius teki maihinnousun saarelle mukanaan neljä legioonaa – yksi Pannoniasta ja kolme muuta Reinin armeijasta – sekä noin 20 000 miestä apujoukkoja.Alan Simon Esmonde Cleary: Aulus Plautius The Oxford Companion to British History, Encyclopedia.com. Viitattu 31.7.2022. Edetessään rannikolta sisämaahan nykyisen Kentin alueelle hän kohtasi britannien vastarinnan, mutta löi nämä taistelussa ylittäessään Medwayjokea. Britannien tärkeä päällikkö Togodumnus kuoli pian tämän jälkeen, jolloin vastarintaa jäi johtamaan hänen veljensä Caratacus. Ylitettyään Thamesin Plautius kutsui keisari Claudiuksen mukaan sotaretkelle. Yhdentoista heimon päälliköt sekä Caratacuksen päälinnoitus Camulodunum (nyk. Colchester) antautuivat keisarille. Claudius nimitti Plautiuksen Britannian kuvernööriksi, ja Plautius johti uuden provinssin perustamista. Plautius oli Britanniassa vuoteen 47, ja sai valloitettua saaren kaakkoisosan suunnilleen myöhemmän Fosse Wayn tasalle asti. Palattuaan Roomaan hänelle järjestettiin ovatio eli triumfia pienempi juhlakulkue, tiettävästi viimeisenä keisariperheeseen kuulumattomana henkilönä Rooman historiassa. Hänen seuraajakseen Britanniaan nimitettiin Ostorius Scapula, joka jatkoi sotaa Walesiin siirtynyttä Caratacusta vastaan. Viimeinen maininta Plautiuksesta on vuodelta 57, jolloin hänen vaimoaan Pomponia Graecinaa syytettiin Tacituksen Keisarillisen Rooman historian mukaan vieraan uskonnon harjoittamisesta, mutta Plautius järjesti itse oikeudenkäynnin ja totesi vaimonsa syyttömäksi. Tämän vuoksi Plautiusta ja hänen vaimoaan on myöhemmin väitetty kristityiksi, mutta siitä ei ole suoria todisteita. Plautius lienee kuollut joskus keisari Neron valtakaudella. Britannian myöhempi kuvernööri Publius Petronius Turpilianus oli Plautiuksen sisarenpoika ja Neron aikana teloitettu senaattori Plautius Lateranus veljenpoika. ==Lähteet== Luokka:Roomalaiset sotilaat Luokka:Roomalaiset poliitikot Luokka:Syntymävuosi tuntematon Luokka:Ensimmäisellä vuosisadalla kuolleet
Sarina Wiegman

Sarina Petronella Wiegman (s. 26. lokakuuta 1969 Haag, Alankomaat, oik. Sarina Wiegman-Glotzbach) on alankomaalainen jalkapallovalmentaja ja entinen jalkapalloilija. Hän on ollut syyskuusta 2021 lähtien Englannin naisten jalkapallomaajoukkueen päävalmentaja. Vuosina 2017–2021 Wiegman oli Alankomaiden naisten jalkapallomaajoukkueen päävalmentaja toimittuaan sitä ennen maajoukkueen apuvalmentajana ja lyhyitä jaksoja väliaikaisena päävalmentajana. Omalla pelaajaurallaan Wiegman pelasi 99 maaottelua Alankomaiden maajoukkueessa vuosina 1987–2001 ja teki niissä viisi maalia. Hän lopetti pelaajauransa vuonna 2003 ja ryhtyi muutamaa vuotta myöhemmin valmentajaksi. Wiegman valmensi Alankomaat Euroopan-mestariksi EM-kilpailuissa 2017 ja MM-hopealle MM-kilpailuissa 2019. Wiegman oli Englannin päävalmentaja, kun joukkue voitti Euroopan-mestaruuden EM-kilpailuissa 2022. Wiegman valittiin vuonna 2017 maailman parhaaksi naisten jalkapalloilun valmentajaksi. == Saavutukset päävalmentajana == *Euroopan-mestaruus 2017 & 2022 *MM-hopea 2019 *Alankomaiden mestaruus 2007 & 2012 == Lähteet == Luokka:Alankomaalaiset jalkapalloilijat Luokka:Alankomaalaiset jalkapallovalmentajat Luokka:Elävät henkilöt Luokka:Vuonna 1969 syntyneet
Boyd Devereaux

Boyd Devereaux (s. 16. huhtikuuta 1978 Seaforth, Ontario) on kanadalainen entinen jääkiekkoilija. Hän oli pelipaikaltaan keskushyökkääjä ja hän laukoi vasemmalta. Deverereaux pelasi 11 kautta NHL-liigassa edustaen neljää eri seuraa. Devereaux voitti Stanley Cupin pelatessaan Detroit Red Wingsissä kaudella . ==Pelaajaura== Edmonton Oilers varasi Devereaux'n ensimmäisellä kierroksella kuudennella varausvuorolla vuoden 1996 varaustilaisuudessa. Hän liittyi Oilersin joukkueeseen kaudella . Oilersin lisäksi Devereaux edusti NHL-urallaan Detroit Red Wingsia, Phoenix Coyotesia ja Toronto Maple Leafsia. Uransa viimeisen kauden 2009–2010 Deverereaux pelasi sveitsiläisessä HC Luganossa. Urallaan hän pelasi 627 NHL:n runkosarjan ottelua. Näissä otteluissa hän teki 67 maalia ja 112 syöttöä eli 179 tehopistettä. Devereaux pelasi 27 NHL:n pudotuspelien ottelua. Näissä otteluissa hän teki kolme maalia ja neljä syöttöä eli seitsemän tehopistettä. == Lähteet == Luokka:Kanadalaiset jääkiekkoilijat Luokka:Edmonton Oilersin varaamat pelaajat Luokka:Vuonna 1978 syntyneet Luokka:Elävät henkilöt
Kuusiston kartano

Kuusiston kartano (ruots. Kustö gård) on kartano Kaarinassa, Varsinais- Suomessa. Kartanon nykyinen päärakennus on valmistunut vuonna 1738 ja se on yksi Suomen vanhimpia yhä jäljellä olevia puurakennuksia. Kuusiston kartano sijaitsee lähellä Kuusiston piispanlinnaa. Nykyisin kartano toimii kesägalleriana nykytaiteelle. == Historia == Kuusiston piispanlinna perustettiin Ruotsin katolisten piispojen asuinlinnoitukseksi Varsinais- Suomeen keskiajalla. Linnan lähellä sijaitseva Kuusiston kartano oli yksi monesta maatilasta, jotka vastasivat linnoituksen ruoantuotannosta. Reformaatio poisti piispoilta valta-aseman ja vuonna 1528 annettiin määräys linnoituksen tuhoamisesta. Kuusiston kartanosta tuli reformaation jälkeen Turun linnan latokartano eli kruunun karjatila. Vuonna 1625 Kuusiston kartano annettiin läänityksenä Bielke- ja Oxenstierna-suvuille. Kuitenkin jo vuonna 1642 läänitys peruttiin takaisin kruunulle, sillä Kuusiston kartanosta tehtiin palkkatila Turun läänin maaherralle. Vuosien 1685 ja 1691 välissä kartanon tuotoista nauttivat Turun hovioikeuden presidentit. Tämän jälkeen Kuusisto määrättiin Turun ja Porin jalkaväkirykmentin everstintaloksi. Ruotujakolaitos lakkautettiin vuonna 1810 Suomen alueen siirryttyä osaksi Venäjän keisarikuntaa. Näin ollen myös Kuusiston kartano menetti asemansa everstintalona. Kuusiston kartanon viimeisen everstin leski jatkoi tilan vuokraamista vuoteen 1816 asti. Hänen jälkeensä tilaa vuokrasi hovioikeuden presidentti Adolf von Willebrand. Von Willebrandin kuoltua tilan vuokralaisena jatkoi hänen poikansa ja tämän jälkeen pojan vävy. Kuusiston kartanon viimeisenä vuokralaisena oli Palinin suku, joka osti kartanona vuonna 1950. Palinit lahjoittivat Kuusiston kartanon päärakennuksen ja tontin Turun kaupungille vuonna 1967. Turun kaupunki puolestaan lahjoitti kartanon eteenpäin Museovirastolle vuonna 1977. Museovirasto restauroi Kuusiston kartanon päärakennuksen vuosina 1978–1989. Restauroinnin jälkeen rakennuksessa toimi museo ja kesägalleria nykytaiteelle aina vuoteen 2012 asti, jolloin museo suljettiin pysyvästi. Vuodesta 2013 rakennuksessa on toiminut vain kesägalleria. Vuonna 2014 Kuusiston kartano ja Kuusiston piispanlinna siirtyivät Museovirastolta Senaatti-kiinteistöiden hoitoon. Tämän syynä oli se, että Museoviraston oli määrä tehdä noin kolmen miljoonan euron säästöt. == Lähteet == Luokka:Kaarinan kartanot Luokka:Suomen 1700-luvulla rakennetut rakennukset ja rakennelmat
Omenavähämittari

Omenavähämittari (Pasiphila rectangulata) on mittareihin kuuluva perhoslaji. == Koko ja ulkonäkö == Omenavähämittari on väritykseltään sammalenvihreä ja sen siipien kärkiväli on 17–20 millimetriä. Etusiivet ovat vihreät ja mustahkonharmaapoikkijuovaiset. Keskisarakkeen reunat ovat mustat; niistä sisempi on tasaisen kaareva, ulompi yhtenäinen ja sen etuosassa on kaksi hammasta, joista taaempi on suurempi. Keskisarakkeen reunojen keskellä sijaitseva keskipilkku on musta. Ulkosarakkeen sisäosassa on kolme mustanharmaata varjolaikkua, joiden välissä on kaksi vihreää juovaa ulomman poikkiviirun hampaista aaltoviiruun. Aaltoviiru on hieno, hampaallinen ja pohjan värinen. Ulkoreunajuova on yhtenäinen ja suonien välissä paksumpi. Takasiivet ovat samanlaiset kuin etusiivet. Takaruumiin tyven lähellä kyljissä on mustahkoja täpliä tai epätäydellinen rengas. Myös perhosen takaruumis on selvästi vihertävä. Omenavähämittarin muna on pitkänomaisen ovaali ja kiiltäväpintainen; väritykseltään se on aluksi valkeahkonkeltainen, myöhemmin samean punaharmaa. Touko-kesäkuussa kuoriutuvan vihreän 12–13-millisen toukan selkäjuova on punainen tai punaruskea. Sivuselkäjuova puuttuu tai näkyy heikosti kahdessa takimmaisessa jaokkeessa. Usein selkäjuova on hajonnut laikuiksi tai puuttuu kokonaan. Kotelo on noin 7–8,5 millimetrin mittainen ja väriltään vaaleanruskea. == Levinneisyys ja lentoaika == Omenavähämittari on melko yleinen Etelä- ja Keski-Suomessa, ja pohjoisimmat havainnot ovat Kittilästä. Lentoaika ulottuu heinäkuun alkupuoliskolta elokuun alkuun. == Elinympäristö ja elintavat == Omenavähämittarin elinympäristöä ovat ennen kaikkea lehdot, mutta kulttuuriympäristössä sen voi tavata puistosta tai pihamaalta. Laji suosii tuomea kasvavia metsänreunoja. Omenavähämittari on yöaktiivinen ja tulee valolle. Se koteloituu löyhään koppaan karikkeen sekaan tai joskus myös kaarnanrakoon; muna on talvehtiva vaihe. == Ravintokasvit == Omenavähämittarin toukan ravintokasveja ovat omenapuu, päärynä ja muut hedelmäpuut, mutta myös tuomi sekä erilaiset kukkasilmut ja kukat. == Lähteet == Luokka:Kenttämittarit
Ville Salo

Ville (Wilhelm) Gerhard Salo, vuoteen 1906 Enberg (24. syyskuuta 1893 Pukkila – 4. marraskuuta 1972 Helsinki) oli suomalainen yritysjohtaja, joka sai kauppaneuvoksen arvonimen. Salon vanhemmat olivat kauppias Johan Vilhelm Salo, aiemmin Enberg, ja Flora Aleksandra Salomonintytär ja puoliso 1917–1960 Hilja Matilda Kajander. Salo kävi keskikoulun 1909 ja Turun kauppaopiston 1909–1911. Hän oli Rautabetoniliike Jalo N. Syvähuokon konttoripäällikkö Helsingissä 1911–1931, Rakennuskonepaja -yhtiön konttoripäällikkö 1919–1931 ja Renlundin toimitusjohtaja 1931–1959. Renlundin tytäryhtiöin Kahan toimitusjohtaja Salo oli 1934–1950, Emil Leschin toimitusjohtaja 1934–1942, Hyvinkään Rauta -yhtiön toimitusjohtaja 1935–1944 ja Renlundin Tiili -yhtiön toimitusjohtaja 1938–1950. Hänellä oli myös useita luottamustehtäviä. Kauppaneuvoksen arvonimen Salo sai 1943. Taidemaalari Verner Thomé maalasi hänen muotokuvansa vuonna 1943 ja vuonna 1953. Eläkkeelle tehtävistään Salo jäi 1959.Kuka kukin on 1954, s. 754. Viitattu 1.8.2022. ==Lähteet== Luokka:Suomalaiset yritysjohtajat Luokka:Kauppaneuvokset Luokka:Vuonna 1893 syntyneet Luokka:Vuonna 1972 kuolleet
Hugo Helander

Hugo Alexander Helander (24. joulukuuta 1873 Turku – 16. toukokuuta 1963 Turku) oli suomalainen kauppias, yrittäjä ja yritysjohtaja, joka sai kauppaneuvoksen arvonimen. Helanderin vanhemmat olivat kenkätehtailija, suutarimestari Johan Helander ja Augusta Magdalena Jansson ja puoliso vuodesta 1902 Thyra Elisabeth Gyberg. Pappi, kirjailija ja kansanedustaja Bror Hannes Päivänsalo oli Helanderin veli. Helander kävi Turun ruotsalaista klassillista lyseosta ja Turun kauppaopiston 1892. Ylioppilas hänestä tuli 1895 ja oikeustieteen opintoja hän harjoitti 1896–1898. Helander oli konttoripäällikkö John Dalberg & Co -yhtiössä, Axel Wiklundin yhtiön prokuristi 1895–1900, toiminimi W:m Helanderin yhtiömies 1900–1904 ja Kauppahuone Hugo Helanderin, myöhemmin Hugo Helander & Poika ja Oy Hugo Helander & Poika, pääosakas ja -johtaja vuodesta 1904. Hänen poikansa Bror Päiväsalo (1913–1993) tuli kangas- ja lyhyttavarakauppaa harjoittaneen yhtiön johtajaksi 1950. Helander oli myös osakas ja johdossa muissa yhtiöissä, Puolan konsuli Turussa 1939–1941 ja hänellä oli useita luottamustehtäviä. Kauppaneuvoksen arvonimen vuonna 1944 saanut Helander tunnettiin myös lahjoittajana.Kuka kukin on 1954, s. 198. Viitattu 1.8.2022. ==Lähteet== Luokka:Suomalaiset kauppiaat Luokka:Suomalaiset yritysjohtajat Luokka:Suomalaiset yrittäjät Luokka:Suomalaiset lahjoittajat Luokka:Kauppaneuvokset Luokka:Vuonna 1873 syntyneet Luokka:Vuonna 1963 kuolleet
Aarne Toivonen

Aarne Leonard Toivonen (28. syyskuuta 1894 Oulu – 27. huhtikuuta 1964 Oulu) oli suomalainen yritysjohtaja, joka sai kauppaneuvoksen arvonimen. Toivosen vanhemmat olivat työnjohtaja Juho Toivonen ja Fanny Maria Puhakka ja puoliso vuodesta 1920 Emmi Maria Martikkala. Toivonen pääsi ylioppilaaksi Oulun lyseosta 1914 ja valmistui Helsingin kauppakorkeakoulusta 1917. Suomen sisällissotaan Toivonen osallistui Oulun toisen vapaaehtoisen rintamakomennuskunnan mukana. Hän oli VR:n Oulun konepajan konttoristi 1914–1915, Pohjanmaan Kauppiaiden -yhtiön kirjeenvaihtaja, kirjanpitäjä 1917–1919, konttoripäällikkö 1919–1923, toinen johtaja 1923–1932, toimitusjohtaja 1933–1962, johtokunnan jäsen vuodesta 1924, puheenjohtaja vuodesta 1934 ja hallintoneuvoston jäsen vuodesta 1933. Toivonen oli myös Pohjanmaan Kauppiaiden osakas, vuonna 1960 hän oli yhtiön suurin yksityinen osakkeenomistaja. Hän oli Oulun kaupunginvaltuuston jäsen vuodesta 1934 ja kaupunginhallituksen jäsen vuodesta 1944 ja hänellä oli useita muita luottamustehtäviä. Sotilarvoltaan Toivonen oli reservin vääpeli. Hän sai kauppaneuvoksen arvonimen 1944. Toivosen muotokuvan maalasi 1942 taiteilija Tauno Miesmaa. Aarne Toivosta seurasi Pohjanmaan Kauppiaiden -yhtiön toimitusjohtajana vuonna 1962 hänen poikansa, myöskin kauppaneuvoksen arvonimen saanut Paavo Toivonen.Kuka kukin on 1954, s. 893. Viitattu 1.8.2022. ==Lähteet== Luokka:Suomalaiset yritysjohtajat Luokka:Kauppaneuvokset Luokka:Oulun kaupunginvaltuutetut Luokka:Suomen sisällissodan valkoiset Luokka:Vuonna 1894 syntyneet Luokka:Vuonna 1964 kuolleet
Pat Carroll

pienoiskuva|Pat Carroll vuonna 1972 Patricia Ann Carroll (5. toukokuuta 1927 − 30. heinäkuuta 2022IS: Pat Carroll on kuollut – näyttelijätähti muistetaan roolistaan Disney-klassikossa) oli yhdysvaltalainen näyttelijätär ja komedienne. Hän voitti urallaan Emmy-, Grammy- ja Drama Desk -palkinnot ja oli myös ehdolla Tony-palkinnon saajaksi.ty Pat Carroll, Voice of Ursula in ‘The Little Mermaid,’ Dies at 95 Hänet myös tunnetaan Disney-animaation Pienen merenneidon Ursulan äänenä. NBC: Pat Carroll, Emmy winner and voice of Ursula, dies at 95 ==Lähteet== Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Yhdysvaltalaiset ääninäyttelijät Luokka:Vuonna 1927 syntyneet Luokka:Vuonna 2022 kuolleet
Cameron Jones

Cameron Jones (s. 4. toukokuuta 1989) on uransa lopettanut yhdysvaltalainen koripalloilija, joka pelasi kaksi viimeistä kauttaan Korisliiga-joukkue Karhu Basketissa. Aikaisemmin Jones on pelasi koripalloammattilaisena VTB United- liigassa, sekä Israelin, Kreikan ja Ukrainan pääsarjoissa. Lisäksi Jones pelasi yhdysvalloissa NBA:n harjoitusotteluita, NBA:n kesäliigaa, sekä NBA G League:ta. Pohjois-Arizonan yliopistossa Jones pelasi vuodet 2007–2011.https://www.karhubasket.fi/2019/01/11/cameron-jones-karhubasket- uusi-vahvistus/ Cameron Jones Karhubasket uusi vahvistus]. Karhu Basket. Karhu Basketissa Jones voitti kaksi Suomen-mestaruutta, joista molemmilla kerroilla hänet valittiin Korisliiga-finaalien parhaaksi pelaajaksi. Lisäksi hänet valittiin kaudella 2021–2022 Korisliigan vuoden ulkomaalaisvahvistukseksi. Korisliigan kuukauden pelaajaksi Jones valittiin kahdesti. == Saavutukset == === Henkilökohtaiset palkinnot === *2× Korisliiga-finaalien paras pelaaja (2019 ja 2022) *Korisliigan vuoden ulkomaalaisvahvistus (2022) *2× Korisliigan kuukauden pelaaja (tammikuu 2020 ja lokakuu 2021) *NBA G League:n kehittynein pelaaja (2013) *2× Big Sky konferenssin ykköstähdistöjoukkueessa (2010 ja 2011) *Big Sky konferenssin kakkostähditöjoukkueessa (2009) === Joukkuesaavutukset === *2× SM-kultaa (2019, 2022) == Lähteet == Luokka:Yhdysvaltalaiset koripalloilijat Luokka:Vuonna 1989 syntyneet Luokka:Elävät henkilöt
Sepänkylän vapaaseurakunta

Sepänkylän vapaaseurakunta () oli vuosina 1921–1942 Mustasaaren Sepänkylässä toiminut helluntaiseurakunta. Alkuvuosinaan seurakunta kävi tasapainottelua helluntailiikkeen ja baptistikirkon välillä. Vähitellen seurakuntaan kutsuttiin kuitenkin puhujia yksinomaa helluntailiikkeestä.Herberts 1995, s. 38-39 Sepänkylä oli ennen Vaasan Sion-seurakunnan perustamista helluntaiherätyksen keskuspaikka Vaasanseudulla. Seurakunnan järjestämät Raamatunopetusviikot keräsivät osallistujia läheltä ja kaukaa. Vuosina 1936 ja 1937 Sepänkylässä ja Karperössä pidettiin ensimmäiset helluntaiherätyksen nuorisoviikot. Seurakunnalla ei varsinaisesti ollut omaa nimeä, sillä suurin osa jäsenistöstä piti perustamiskirjan mukaan nimeä tarpeettomana. Vuonna 1942 Sepänkylän vapaaseurakunta yhdistyi Vaasan Sion-seurakuntaan, mutta Sepänkylässä on säilynyt oma rukoushuonetoimintansa. == Lähteet == * === Viitteet === Luokka:Mustasaaren seurakunnat Luokka:Suomen entiset helluntaiseurakunnat
Pietarsaaren Elim-seurakunta

Pietarsaaren Elim-seurakunta () on pietarsaarelainen helluntaiseurakunta. Seurakunta perustettiin vuonna 1923, kun 80 entistä baptistiseurakunnan jäsentä perusti uuden seurakunnan.Herberts 1995, s. 45-46 Elim-seurakunta on yksi Suomen vanhimmista helluntaiseurakunnista. == Historia == Perustamisen taustalla oli teologiset erot armolahjojen käyttämisestä. Seurakunnan ensimmäisinä vuosina seurakunnalla ei ollut vakituista saarnaajaa, mutta Pietarsaaressa asunut Josef A. Lindkvist avusti saarnaamisessa. Vuonna 1930 seurakunta avasi rukoushuoneen Taljasepänkadulle. Rukoushuonehanketta edisti aktiivisesti Jakob Lillqvist. Toiminta oli alusta alkaen kaksikielistä, mutta vuonna 1934 seurakunta jakautui kielellisin perustein ja Pietarsaareen perustettiin suomenkielinen Pietarsaaren Saalem-seurakunta. Vuonna 1937 seurakunta sai ensimmäisen vakituisen saarnajansa. Seurakunnan hengellinen koti sijaitsi vuoteen 1982 asti Taljasepänkadulla, jolloin seurakunnan uusi kirkko Asematiellä vihittiin käyttöön. Kirkossa tehtiin mittava peruskorjaus vuonna 2017. == Seurakunnan johtajat == Pietarsaaren Elim-seurakunnan johtajina ovat toimineet muun muassa: * 1937: Alfons Andström * 1939–1941: Johan Fredriksson * 1941–1943: Samuel Klemetz * 1945–1950: Alfons Andström * 1950–1953: Samuel Bingmert * 1953–1959:Viktor Svarvar * 1960: Paul-Eric Taubert * 1961–1964: Gerhard Gustafsson * 1964–1972: Lars Koskinen * 1972–1981: Rafael Hjort * 1982–1987: Arne Herberts * 1988–1995: Kenneth Witick * 1995–1998: John Liljetström * 1998–2003: Ralf Dahl * 2004–2011: Håkan Nitovuori * 2012→ Patrik Hellström == Katso myös == * Helluntaiherätys Suomessa * Suomen Helluntaikirkko * Pietarsaaren baptistiseurakunta * Pietarsaaren Saalem-seurakunta * Pietarsaaren metodistiseurakunta * Pietarsaaren adventtiseurakunta == Lähteet == * === Viitteet === == Aiheesta muualla == * Seurakunnan verkkosivut Elim Luokka:Suomen helluntaiseurakunnat
Tansanianmutobo

Tansanianmutobo (Isoberlinia scheffleri) on hernekasvien (Fabaceae) heimoon, mutobojen (Isoberlinia) sukuun kuuluva kasvilaji. Se on ainavihanta puu, joka voi kasvaa 30–46 metriä korkeaksi. Puun runko on suora sekä lieriömäinen ja se voi olla oksaton 18 metrin korkeuteen saakka. Rungon halkaisija voi olla 1,2–1,5 metriä. Puun rungossa on usein Prosopocera-suvun sarvijäärien toukkien käytäviä. Tansanianmutobo kasvaa sademetsissä, joissa se voi olla paikallisesti valtalajina. Laji kasvaa 460–1680 metrin korkeudella merenpinnasta. Lajin levinneisyysaluetta on itäinen trooppinen Afrikka, lähinnä Tansanian koillisosa. Tansanianmutoboa hakataan luonnosta puutavaraksi, jota käytetään paikallisesti sekä myydään. Pienen luontaisen levinneisyysalueensa sekä hakkuiden myötä laji on luokiteltu vaarantuneeksi (VU) lajiksi. Tansanianmutobon sydänpuu on punertavanruskeaa ja siinä on tummempia sekä vaaleampia raitoja. Sydänpuun ympärillä on selkeästi erottuva, 7–10 cm paksu kerros vaaleaa pintapuuta. Puuaines on kovaa ja sitä käytetään muun muassa rakentamiseen sekä parketteihin. Lisäksi puuta käytetään polttopuuna sekä puuhiilen valmistukseen. == Lähteet == * Useful Tropical Plants: Isoberlinia scheffleri === Viitteet === == Aiheesta muualla == * Finto: Kassu – Kasvien suomenkieliset nimet: Tansanianmutobo (Isoberlinia scheffleri) * JSTOR Global Plants: Isoberlinia scheffleri * Global Biodiversity Information Facility (GBIF): Isoberlinia scheffleri Luokka:Hernekasvit Luokka:Puut Luokka:Uhanalaiset kasvit